《过梅岭感兴 其二》
明代·湛若水

步过梅关西，忽忽如梦归。屈指十五年，始踏乡土坨。

爵新人惟旧，安足为盈亏？维有耿耿心，七圣不能迷。

七圣如皆迷，神明自合知。手写王道疏，奉赋同游诗。

岂谓天盖高？自是诚悃微。乘流下曲江，矢心酌武溪。

焚香拜两贤，俯仰正悽悲。悽悲无奈何，歌啸徒嘘欷。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。